## Kolektivni ugovor o izmjenama i dopunama Kolektivnog ugovora za graditeljstvo od 7. prosinca 2001.

### NN 97/2005 (8.8.2005.), Kolektivni ugovor o izmjenama i dopunama Kolektivnog ugovora za graditeljstvo od 7. prosinca 2001.

# KOLEKTIVNI UGOVORI

**1899**

SINDIKAT
GRADITELJSTVA HRVATSKE, Zagreb, Trg kralja Petra Krešimira IV. broj 2,
NEZAVISNI SINDIKAT GRAĐEVINARA HRVATSKE, Zagreb, Trg kralja Petra Krešimira IV.
broj 2 i

HUP
– UDRUGA POSLODAVACA GRADITELJSTVA, Zagreb, Pavla Hatza
12

sklopili
su u Zagrebu 7. srpnja 2005. godine

## KOLEKTIVNI UGOVOR

### O IZMJENAMA I DOPUNAMA KOLEKTIVNOG UGOVORA ZA GRADITELJSTVO od 7. prosinca 2001. (evid. broj 23/01) – treće izmjene i dopune –

Članak 1.

Utvrđuje se da je između ugovornih strana
sklopljen 7. prosinca 2001. godine Kolektivni ugovor na neodređeno vrijeme te
Dodatak (u daljnjem tekstu: Ugovor), 21. svibnja 2003. godine Kolektivni ugovor
o izmjenama i dopunama kolektivnog ugovora za graditeljstvo – prve izmjene i
dopune za 2003. godinu te 2. lipnja 2004. godine Kolektivni ugovor o izmjenama
i dopunama Kolektivnog ugovora za graditeljstvo – druge izmjene i dopune za
2004. godinu, a ovim se izmjenama i dopunama pojedine odredbe Ugovora usklađuju
s uvjetima gospodarenja u tekućoj poslovnoj godini 2005. sukladno članku 95.
navedenog Ugovora (evid. broj 23/01).

Članak 2.

U članku 40. Ugovora mijenja se stavak 1. i glasi:
»Najniža osnovna plaća za najjednostavnije poslove utvrđuje se u mjesečnom
iznosu od 2.100,00 kuna«.

Članak 3.

U članku 49. Ugovora mijenja se stavak 1. i
glasi: »Radnik ima pravo na jednokratni dodatak na plaću u iznosu od 1.200,00
kuna godišnje«.

Članak 4.

Briše
se članak 91. Ugovora.

Članak 5.

Tabela »Tarifni stavovi« koja čini sastavni dio
Ugovora u cijelosti se zamjenjuje s novom tabelom istog naziva (Prilog 1).

Članak 6.

Ovaj Kolektivni ugovor o izmjenama i dopunama
Kolektivnog ugovora za graditeljstvo stupa na snagu danom potpisivanja po
ovlaštenim predstavnicima ugovornih strana, a primjenjivat će se od 1. lipnja
2005. godine.

Ugovorne strane će utvrditi pročišćeni tekst
Kolektivnog ugovora za graditeljstvo u roku 15 dana od dana potpisivanja ovog
Kolektivnog ugovora o izmjenama i dopunama Kolektivnog ugovora za graditeljstvo
i isti objaviti u »Narodnim novinama«.

Rok za usklađenje s odredbama ovog Ugovora je 30
dana od dana potpisivanja ovog Kolektivnog ugovora o izmjenama i dopunama Kolektivnog
ugovora za graditeljstvo.

Zagreb,
7. srpnja 2005.

HUP – UDRUGA                                                           SINDIKAT

POSLODAVACA                                              GRADITELJSTVA

GRADITELJSTVA                                                      HRVATSKE

Predsjednik                                                                     Predsjednik

Boris Čupić, dipl. ing. građ., v. r.                             Stipe Kirigin, v. r.

                                                                 NEZAVISNI
SINDIKAT

                                                        GRAĐEVINARA
HRVATSKE

Predsjednica

**Ružica Frček, v. r.**

PRILOG 1

TARIFNI STAVOVI

|  |  |  |  |  |
| --- | --- | --- | --- | --- |
| Grupa složenosti | Poslovi – radna mjesta | Koeficijent | Osnovna plaća u kunama | |
| Po satu | Mjesečno |
| I. grupa poslova podrazumijeva jednostavan rutinski rad koji ne zahtijeva posebno obrazovanje | Transportni radnik, čistačice sl. | 1,00 | 12,07 | 2.100,00 |
| II. grupa poslova podrazumijeva manje složene poslove i zadatke, odnosno rad za koji su dovoljna pisana uputstva | Priučeni PKV građevinski radnici, pomoćni priučeni radnici svih struka, radnik na pripremi namirnica, sobarica, pomoćnik strojarskog montera, autoperač i podmazivač, poslužitelj strojeva i uređaja na proizvodnji građevinskih elemenata, pomoćnik geobušača, figurant, kurir i dostavljač | 1,15 | 13,88 | 2.415,00 |
| III. grupa podrazumijeva srednje složene poslove i zadatke na kojima se rad ponavlja uz povremenu pojavu novih poslova | KV građevinski radnik početnik (zidar, tesar, armirač, betonirac, asfalter), KV radnik svih struka početnik, geobušač, strojar jednostavnog građevinskog stroja, vozač traktora, monter metalnih konstrukcija, rukovalac strojeva za obradu drva, unosilac podataka u računalo, tehnički crtač laborant, daktilograf, telefonist na telefonskoj centrali, skladištar priručnog skladišta. | 1,30 | 15,69 | 2.730,00 |
| IV. a – grupa poslova podrazumijeva složenije i raznovrsnije poslove i zadatke za čije su obavljanje potrebne konzultacije u njihovu izvršavanju | KV građevinski radnici svih struka (V. grupa tesar, armirač, zidar i dr.), građevinski laborant, vozač teretnog motornog vozila, servisni mehaničar, univerzalni strojarski monter, strojar građevinskih strojeva, skladišta, kuhar, blagajnik, vatrogasac | 1,45 | 17,50 | 3.045,00 |
| IV. b – grupa poslova podrazumijeva složenije i raznovrsnije poslove i zadatke za čije su obavljanje potrebne konzultacije u njihovu izvršavanju | KV građevinski radnik svih struka (VI. grupa tesar, armirač, zidar, izolater, asfalter), tehničar gradilišta, tehničar geobušenja, laborant, tehničar prerade drva, knjigovođa, operater ERC-a, geometar | 1,52 | 18,34 | 3.192,00 |
| V. a – grupa poslova podrazumijeva složenije poslove i zadatke koji zahtijevaju veći stupanj samostalnosti u izvršavanju poslova i zadataka | VKV građevinski radnik svih struka (VII. grupa tesar, armirač, betornirac, utezač, skelar), strojar teških građevinskih strojeva, monter plinoenergetskih postrojenja, vozač teških teretnih vozila, pećar – specijalist, tehničar-kalkulant, poslovođa jednostavnih objekata i postrojenja, knjigovođa | 1,64 | 19,79 | 3.444,00 |
| V. b – grupa poslova podrazumijeva složenije poslove i zadatke koji zahtijevaju veći stupanj samostalnosti u izvršavanju poslova i zadataka | VKV građevinski radnik svih struka (VIII. grupa tesar, zidar, armirač, utezač), miner specijalist, vodeći monter, vozač autobusa, strojar građevinskog stroja specijalist, vozač teškog teretnog vozila – specijalist, rukovalac strojeva za obradu drva-specijalist, poslovođa građevinskih objekata, poslovođa montaže, kuhar-specijalist, knjigovođa-kontista | 1,71 | 20,64 | 3.591,00 |
| VI. grupa poslova podrazumijeva poslove koji zahtijevaju samostalnost i veći stupanj kreativnosti u njihovu izvršavanju | VKV građevinski radnik-majstor svih zanimanja, majstor u održavanju strojeva, zavarivač za specijalne postupke, poslovođa gradilišta, poslovođa završnih radova, poslovođa montaže, samostalni referent pratećih službi, kalkulant, geometar-specijalista, rukovoditelj manjeg građevinskog objekta | 1,82 | 21,97 | 3.822,00 |
| VII. grupa poslova podrazumijeva poslove koji zahtjevaju dodatno poznavanje užeg područja djelovanja uz samostalnost i kreativnost u izvršavanju poslova tih područja | Rukovoditelj građevinskog objekta, rukovoditelj objekta montaže, rukovoditelj pogona, poslovođa složenog objekta, voditelj odsjeka u pratećim službama, komercijalist, domaćin hotela, projektant metalnih konstrukcija, geodeta, knjigovođa-bilancist, samostalni kalkulant, rukovoditelj mehanizacije i transporta i rukovoditelj održavanja na gradilištu | 1,90 | 22,93 | 3.990,00 |
| VIII. grupa poslova prodrazumijeva vrlo složene poslove koji zahtjevaju inicijativu i kreativnost radnika, projektiranje poslova i zadataka | Rukovoditelj gradilišta, rukovoditelj građevinskih instalacija, rukovoditelj složenog pogona, geodet-specijalist, samostalni kalkulant, programer, strojarski konstruktor, operativni konstruktor metalnih konstrukcija, voditelj odjela službi knjigovodstva, komercijale, financija, pripremi rada, dipl. inženjeri i drugi stručnjaci i sl. | 2,20 | 26,55 | 4.620,00 |
| IX. grupa poslova podrazumijeva vrlo složene poslove koji zahtjevaju inicijativu i kreativnost radnika, te dodatna specijalistička znanja potrebna za obavljanje tih poslova | Rukovoditelj vrlo složenog gradilišta, dipl. inženjeri i drugi stručnjaci u službama – specijalisti, samostalni projektant, organizator ERC-a, geodetski projektant, arhitektonski projektant metalnih konstrukcija, tehnolog specijalist i drugi | 2,35 | 28,36 | 4.935,00 |
| X. grupa poslova podrazumijeva najsloženije poslove i zadatke s najvećim značajem za vođenje procesa proizvodnje i poslovanja, kreativne poslove i zadatke, istraživački rad, itd. | Odgovorni rukovoditelj poslovanja završnih radova, organizator industrijske proizvodnje građevinskog materijala za ugrađivanje i projektne opreme u građevinarstvu, organizator biroa, organizator geodetske službe, rukovoditelj radnih jedinica, rukovoditelj velikih samostalnih pogona, rukovoditelj sektora komercijale, financija, knjigovodstva, kadrova i sl., savjetnik direktora, rukovoditelj sektora razvoja članovi i rukovoditelji istraživačkih timova. | 2,65 | 31,98 | 5.565,00 |

Kolektivni ugovor, NN 97/2005-1899